L’Escola de Nadal del Centre Socioeducatiu Díaz Pintado arranca el dilluns 26 de desembre
2025-07-24

Ja està tot preparat perquè dilluns que ve 26 de desembre les xiquetes i els xiquets usuaris del Centre de Dia “Los Bloques” i de les Ludoteques Municipals comencen a gaudir de les activitats de l’Escola de Nadal organitzat des del Centre Socioeducatiu Díaz Pintado.

Com cada any, tal com han informat des del departament de Serveis Socials, els recursos de menors del Centre Socioeducatiu Díaz-Pintado aprofiten les vacances nadalenques, per a realitzar la citada escola que, sota el lema Soc Nadal, tindrà lloc del 26 al 29 de desembre.

Dirigida a xiquetes i xiquets de 6 a 13 anys, enguany l’Escola de Nadal tindrà les seues activitats ambientades en el món del Mag de Oz, en format de tallers creatius, contacontes, tallers d’audiovisuals, jocs esportius, etc.